**KAUNO MEISTRŲ ATMINIMO TAURĖS BAIDARIŲ IR KANOJŲ IRKLAVIMO VARŽYBŲ NUOSTATAI**

**1.Tikslas ir uždaviniai**

- Plėtoti baidarių ir kanojų irklavimo veteranų sportą Kaune ir Lietuvoje.

- Palaikyti dalykinius ir sportinius ryšius tarp Lietuvos Respublikos bei kitų šalių baidarių ir kanojų irklavimo meistrų.

**2.Varžybų rengėjai ir jų vykdymas**

Varžybas rengia Kauno m. b/k irklavimo federacija kartu su irklavimo sporto mokykla. Varžybos vyks 2018 m. rugsėjo 1d. Lampėdžių irklavimo bazėje.

Atvykimas rugsėjo 1 d. iki 12 val.

**3.Varžybų dalyviai**

Varžybose gali dalyvauti visų šalies miestų b/k irklavimo meistrai bei svečiai iš kitų šalių, neturintys sveikatos sutrikimų. Dalyvių amžius: nuo 30 iki 44 metų (1 grupė), nuo 45 iki 59 metų (2 grupė) bei 60 metų ir vyresni (3 grupė).

Varžybos vykdomos vienvietėmis valtimis: vyrams ir moterims 200 ir 1000 m nuotoliuose. 200 m nuotolyje visi dalyviai kiekvienoje amžiaus grupėje startuoja kartu. 1000 m nuotolyje visi kiekvienos grupės dalyviai startuoja kas 30 sek. Suvedant rezultatus prie kiekvieno jaunesnio dalyvio pridedama po 2 sek už vienus amžiaus metus skaičiuojant nuo vyriausio grupės dalyvio gimimo metų. Vyrai 2-ėmis baidarėmis startuoja 200 m nuotolyje. Čia dalyviai startuoja neatsižvelgiant į dalyvių amžių.

**4. Nugalėtojų apdovanojimas**

200 ir 1000 m nuotolio prizininkai kiekvienoje amžiaus grupėje apdovanojami atminimo medaliais. Taip pat atminimo medaliaias bus apdovanojami ir 200 m nuotolio prizininkai dvivietėmis baidarėmis.

**5. Priėmimo sąlygos**

Dalyvio starto mokestis – 10 eurų. Dalyvių registracija rugsėjo 1+ d. iki 12 val.

Neturintys sportinių valčių dalyviai jomis bus aprūpinti. Smulkesnę informaciją suteiks varžybų organizatorius A.Gaigalas ( tel. mob. 8615 41135 arba tel. 837 240596).

**6.Varžybų programa**

Varžybų pradžia 13.30 val. ( 1000 m nuotolis). Varžybų tvarka bus sudaroma atvykimo dieną atsižvelgiant į dalyvių skaičių. 16.30 val. įvyks nugalėtojų apdovanojimas.

Po apdovanojimo įvyks varžybų aptarimas, vakaronė.

Varžybų organizatoriai